12. ฐานะการเงินและผลการดำเนินงาน

(1) งบการเงิน

(1) สรุปรายงานการสอบบัญชีระหว่างปี 2541 - 2543

ปี 2541 ผู้สอบบัญชีได้แสดงความเห็นอย่างมีเงื่อนไขดังนี้

  ตามรายงานการสอบบัญชีของข้าพเจ้า ลงวันที่ 6 มีนาคม 2541
  ข้าพเจ้าได้แสดงความเห็นอย่างมีเงื่อนไขต่องบการเงินปี 2540
  ว่าขึ้นอยู่กับความไม่แน่นอนเกี่ยวกับความดำรงอยู่ของกิจการ ตามที่กล่าวในวรรคที่สี่
  และความไม่แน่นอนเกี่ยวกับการรับรู้ผลขาดทุนเพิ่มของบริษัทร่วมของบริษัทฯ
  ซึ่งประสบผลขาดทุนเกินทุน ซึ่งเป็นไปตามมาตรฐานการรายงานของผู้สอบบัญชีฉบับเดิม
  ความไม่แน่นอนเกี่ยวกับความดำรงอยู่ยังคงมีอยู่ในปัจจุบัน ในปี 2541
  บริษัทดังกล่าวได้เพิ่มทุนโดยที่บริษัทฯไม่ได้ลงทุนเพิ่ม
  ทำให้บริษัทฯได้ลดสัดส่วนการถือหุ้นในบริษัทร่วมแห่งนั้นจากร้อยละ 20 เหลือร้อยละ 8 เท่านั้น
  ภายใต้มาตรฐานการรายงานของผู้สอบบัญชีฉบับใหม่
  ผู้สอบบัญชีไม่ต้องแสดงความเห็นอย่างมีเงื่อนไขต่อผลของความไม่แน่นอนดังกล่าวข้างต้น
  แต่ต้องมีการเปิดเผยไว้

  ปี 2542 ผู้สอบบัญชีได้แสดงความเห็นอย่างไม่มีเงื่อนไข

  ปี 2543 ผู้สอบบัญชีได้แสดงความเห็นอย่างไม่มีเงื่อนไข

(2) ตารางสรุปงบการเงินรวมระหว่างปี 2541 - 2543

  ------------------------- ----------------- ------ --------------- ------ --------------- ------
  ( ' 000 บาท)              บริษัทฯและบริษัทย่อย                                                 

                            2543                     2542                   2541            

  งบกำไรขาดทุน                                                                               

  รายได้จากการเดินเรือ         12,734,307.99     99%    10,679,518.27   99%    10,440,827.06   99%

  รายได้อื่น                   112,153.62        1%     128,950.13      1%     101,288.53      1%

  รวมรายได้                  12,846,461.61     100%   10,808,468.40   100%   10,542,115.59   100%

  ต้นทุนการเดินเรือ             9,979,595.85      78%    8,505,403.53    79%    8,435,142.25    80%

  ค่าใช้จ่ายบริหาร              881,110.96        7%     624,799.81      6%     606,121.98      6%
  ------------------------- ----------------- ------ --------------- ------ --------------- ------

+------------------------+--------+----+--------+-----+--------+-----+
| ( ' 000 บาท)           | บริษ    |    |        |     |        |     |
|                        | ัทฯและบ |    |        |     |        |     |
|                        | ริษัทย่อย |    |        |     |        |     |
+------------------------+--------+----+--------+-----+--------+-----+
|                        | 2543   |    | 2542   |     | 2541   |     |
+------------------------+--------+----+--------+-----+--------+-----+
| ดอกเบี้ยจ่าย              | 931,   | 7% | 844,   | 8%  | 980,   | 9%  |
|                        | 081.47 |    | 105.98 |     | 067.51 |     |
+------------------------+--------+----+--------+-----+--------+-----+
| ค่าใช้จ่ายอื่น              | 1,494, | 1  | 76,    | 1%  | 229,   | 2%  |
|                        | 991.48 | 2% | 194.35 |     | 318.12 |     |
+------------------------+--------+----+--------+-----+--------+-----+
| รวมค่าใช้จ่าย             | 1      | 10 | 1      | 93% | 1      | 97% |
|                        | 3,286, | 3% | 0,050, |     | 0,250, |     |
|                        | 779.76 |    | 503.66 |     | 649.87 |     |
+------------------------+--------+----+--------+-----+--------+-----+
| กำไรก่อนหักภาษีเงินได้      | (440,3 | -  | 757,   | 7%  | 291,   | 3%  |
|                        | 18.15) | 3% | 964.74 |     | 465.72 |     |
+------------------------+--------+----+--------+-----+--------+-----+
| ภาษีเงินได้นิติบุคคล         | 13,    | 0% | 31,    | 0%  | 2,     | 0%  |
|                        | 229.67 |    | 518.83 |     | 910.18 |     |
+------------------------+--------+----+--------+-----+--------+-----+
| ส่วนของผู้ถือหุ้นส่วนน้อย      | 5,     | 0% | 9,     | 0%  | 3,     | 0%  |
|                        | 758.49 |    | 590.83 |     | 950.52 |     |
+------------------------+--------+----+--------+-----+--------+-----+
| กำไรสุทธิสำหรับปี          | (459,3 | -  | 716,   | 7%  | 284,   | 3%  |
|                        | 06.32) | 4% | 855.08 |     | 605.03 |     |
+------------------------+--------+----+--------+-----+--------+-----+
|                        |        |    |        |     |        |     |
+------------------------+--------+----+--------+-----+--------+-----+
| งบดุล                   |        |    |        |     |        |     |
+------------------------+--------+----+--------+-----+--------+-----+
| สินทรัพย์หมุนเวียน          | 3,9    | 1  | 3,8    | 18% | 2,4    | 12% |
|                        | 46,649 | 9% | 16,673 |     | 13,064 |     |
+------------------------+--------+----+--------+-----+--------+-----+
| เงินลงทุนในบริษัท          | 3,1    | 1  | 3,5    | 17% | 3,5    | 18% |
|                        | 05,037 | 5% | 72,357 |     | 12,795 |     |
+------------------------+--------+----+--------+-----+--------+-----+
| ที่ดิน อาคาร              | 13,3   | 6  | 13,2   | 64% | 13,5   | 69% |
| เรือเดินทะเลและ          | 32,064 | 5% | 14,890 |     | 53,016 |     |
|                        |        |    |        |     |        |     |
| อุปกรณ์ - สุทธิ            |        |    |        |     |        |     |
+------------------------+--------+----+--------+-----+--------+-----+
| สินทรัพย์อื่น               | 41,283 | 0% | 54,212 | 0%  | 76,189 | 0%  |
+------------------------+--------+----+--------+-----+--------+-----+
| สินทรัพย์รวม              | 20,4   | 10 | 20,6   | 1   | 19,5   | 1   |
|                        | 25,033 | 0% | 58,131 | 00% | 55,064 | 00% |
+------------------------+--------+----+--------+-----+--------+-----+
| หนี้สินหมุนเวียน            | 3,8    | 2  | 3,6    | 25% | 3,2    | 22% |
|                        | 17,821 | 5% | 85,291 |     | 31,239 |     |
+------------------------+--------+----+--------+-----+--------+-----+
| หนี้สินระยะยาว            | 10,2   | 6  | 10,1   | 68% | 11,1   | 77% |
|                        | 23,438 | 8% | 47,017 |     | 13,156 |     |
+------------------------+--------+----+--------+-----+--------+-----+
| หนี้สินอื่น                 | 1,0    | 7% | 1,0    | 7%  | 1      | 1%  |
|                        | 00,000 |    | 00,000 |     | 55,468 |     |
+------------------------+--------+----+--------+-----+--------+-----+
| หนี้สินรวม                | 15,0   | 10 | 14,8   | 1   | 14,4   | 1   |
|                        | 41,259 | 0% | 32,308 | 00% | 99,863 | 00% |
+------------------------+--------+----+--------+-----+--------+-----+
| ส่วนของผู้ถือหุ้นส่วนน้อย      | 31,245 | 1% | 32,238 | 1%  | 43,047 | 1%  |
+------------------------+--------+----+--------+-----+--------+-----+
| ทุนเรือนหุ้น               | 636,   | 1  | 6      | 11% | 6      | 13% |
|                        | 663    | 2% | 36,663 |     | 36,663 |     |
+------------------------+--------+----+--------+-----+--------+-----+
| ส่วนเกินมูลค่าหุ้น           | 2,9    | 5  | 2,9    | 51% | 2,9    | 59% |
|                        | 86,278 | 5% | 86,278 |     | 86,278 |     |
+------------------------+--------+----+--------+-----+--------+-----+
| สำรองตามกฎหมาย         | 63,666 | 1% | 63,666 | 1%  | 36,330 | 1%  |
+------------------------+--------+----+--------+-----+--------+-----+
| กำไรสะสมยังไม่ได้จัดสรร    | 1,6    | 3  | 2,1    | 36% | 1,3    | 27% |
|                        | 65,922 | 1% | 06,978 |     | 52,882 |     |
+------------------------+--------+----+--------+-----+--------+-----+
| ส่วนของผู้ถือหุ้น            | 5,3    | 10 | 5,8    | 1   | 5,0    | 1   |
|                        | 83,775 | 0% | 25,823 | 00% | 55,200 | 00% |
+------------------------+--------+----+--------+-----+--------+-----+

  --------------------------------- ----------------- -- ----- -------------- ------ ---------------- ------
  ( ' 000 บาท)                      บริษัทฯและบริษัทย่อย                                                   

                                    2543                       2542                  2541             

  งบกระแสเงินสด                                                                                        

  กระแสเงินสดจากกิจกรรมดำเนินงาน       1,674,153.69               1,453,955.03          2,655,944.11     

  กระแสเงินสดจากกิจกรรมลงทุน           (1,102,098.11)             (400,961.50)          945,101.45       

  กระแสเงินสดจากกิจกรรมจัดหาเงิน        (913,722.93)               (72,121.10)           (3,561,657.08)   

  เงินสดและรายการเทียบเท่าเงินสดสุทธิ     (341,667.35)               980,872.43            39,388.48        

  เงินสดและรายการเทียบเท่าเงินสดต้นปี     1,569,947.62               589,075.20            555,904.90       

  เงินสดและรายการเทียบเท่าเงินสดปลายปี   1,228,280.27               1,569,947.62          595,293.38       
  --------------------------------- ----------------- -- ----- -------------- ------ ---------------- ------

  (ค) อัตราส่วนทางการเงินที่สำคัญของบริษัทและบริษัทย่อย

  -------------------------- ----------------- ----- ----------- ---- ----------- ----
                             บริษัทฯและบริษัทย่อย                                      

                             2543                    2542             2541        

  สรุปอัตราส่วนทางการเงินที่สำคัญ                                                        

  CURRENT RATIO              1.03                    1.04             0.75        

  DEBT-EQUITY RATIO          2.79                    2.55             2.87        

  TIME INTEREST EARNED       0.53                    1.90             1.30        

  GROSS MARGIN               21.63%                  20.36%           19.21%      

  NET PROFIT MARGIN          -3.58%                  6.63%            2.70%       

  RETURN ON ASSETS           -2.25%                  3.47%            1.46%       

  RETURN ON EQUITY           -8.53%                  12.30%           5.63%       

  EARNING PER SHARE          (7.21)                  11.26            4.51        

  FIXED ASSETS TURNOVER      0.96                    0.82             0.78        

  TOTAL ASSETS TURNOVER      0.63                    0.52             0.54        
  -------------------------- ----------------- ----- ----------- ---- ----------- ----

(2) คำอธิบายและการวิเคราะห์ฐานะการเงินและผลการดำเนินงาน

ในปี 2543 กลุ่มบริษัท อาร์ ซี แอล
ประสบผลสำเร็จอย่างมากในการดำเนินธุรกิจการขนส่งตู้สินค้าคอนเทนเนอร์ทางเรือเดินสมุทรซึ่งถือเป็นธุรกิจหลักของกลุ่ม
จำนวนตู้ขนส่งสินค้าทั้งหมดที่ได้ทำการขนส่งในปีที่ผ่านมามีจำนวนสูงที่สุดเท่าที่ดำเนินการมา
ในขณะที่ปริมาณการใช้กำลังบรรทุก ( Load Factor ) มีสัดส่วนสูงเป็นประวัติการเช่นกันคือ
สูงถึง 90%

ปริมาณตู้ขนส่งสินค้าที่เพิ่มจำนวนขึ้นเป็นผลจากการปรับตัวและการขยายตัวทางการค้า
ทั้งในรูปของปริมาณสินค้าส่งออกและนำเข้าในภูมิภาค
รวมถึงการปรับเข้าสู่เสถียรภาพแห่งความสมดุลระหว่างปริมาณสินค้านำเข้าและส่งออกในภูมิภาค

จำนวนตู้สินค้าทั้งหมดที่ได้มีการขนส่งโดยทางกลุ่ม ฯ โดยรวมทั้งปีมีจำนวนรวมสูงถึง 1.52 ล้านทีอียู
เติบโตขึ้นในอัตรา 9 % เมื่อเทียบกับจำนวนตู้สินค้าทั้งหมดที่ได้มีการขนส่งในปี 2542
ที่มีจำนวนรวมประมาณ 1.39 ล้านทีอียู
การเติบโตของปริมาณการขนส่งตู้สินค้าประกอบกับการปรับอัตราค่าระวางในเส้นทางเดินเรือสายหลัก
ๆ บางสายในปีที่ผ่านมา ทำให้รายได้จากการเดินเรือ เติบโตขึ้น 19% หรือเพิ่มขึ้น 2,055
ล้านบาทจากปีก่อนหน้า โดยมีรายได้จาการเดินเรืออยู่ที่ 12,734 ล้านบาท และมีรายได้รวม
จำนวน 12,846 ล้านบาท
ความมั่นคงจากการประกอบการสะท้อนให้เห็นถึงความสัมฤทธิ์ผลของนโยบายในการบริหารจัดการที่มุ่งเน้นพัฒนาการในการให้บริการ
ควบคู่ไปกับการเสริมสร้างสมรรถภาพของบุคลากรและศักยภาพของกองเรือ
รวมถึงความพยายามในการสร้างระบบการบริหารจัดการที่มีประสิทธิภาพ

อย่างไรก็ตาม การดำเนินงานสุทธิประจำปี มีการแสดงผลขาดทุนสุทธิจำนวน 459 ล้านบาท เปรียบเทียบกับปีสิ้นสุดเดียวกันของปี 2542 ซึ่งแสดงผลกำไรสุทธิรวม 717 ล้านบาท 

 ผลขาดทุนสุทธิที่เกิดขึ้นในปี 2543 มีผลสืบเนื่องจาก 

ผลขาดทุนจากอัตราแลกเปลี่ยนในปี 2543 จำนวน 479.0 ล้านบาท เปรียบเทียบกับปี 2542 จำนวน 73.0 ล้านบาท เป็นผลสืบเนื่องจากการอ่อนตัวของเงินสกุลบาท และ เงินสกุลเหรียญสิงคโปร์ เมื่อเทียบกับเงินสกุลเหรียญสหรัฐ

การรับรู้ตามมาตรฐานการบัญชีว่าด้วยการด้อยค่าของสินทรัพย์ ที่เป็นผลให้ บริษัทย่อยของบริษัทฯมีการตัดผลขาดทุนจากการด้อยค่าของสินทรัพย์ จำนวน 1,012.0 ล้านบาท

แต่ทั้งนี้การขาดทุนสุทธิดังกล่าวนั้นถือเป็นเพียงตัวเลขการขาดทุนทางบัญชี ที่มิได้สะท้อนถึงเม็ดเงินแท้จริงที่เกิดจากผลประกอบการ รวมถึงความสามารถในการสร้างผลกำไร และ ปริมาณกระแสเงินสด เนื่องจาก

1.  ผลขาดทุนจากอัตราแลกเปลี่ยนจำนวน 479 ล้านบาทนั้น จำนวน 388
    ล้านบาทเป็นรายการขาดทุนจากอัตราแลกเปลี่ยนที่ยังไม่เกิดขึ้นจริง
    ซึ่งเกิดจากการแปลงค่าทางบัญชี
    และการกระทบบัญชีของสินทรัพย์และหนี้สินที่อยู่ในสกุลเงินต่างประเทศ
    ของบริษัทย่อยเนื่องจากการอ่อนตัวของสกุลเงินในภูมิภาคเมื่อเปรียบเทียบกับสกุลเงินเหรียญสหรัฐ
    แต่เนื่องจากบริษัทฯยังอยู่ในธุรกิจที่มีสกุลเงินรายได้ผูกอิงอยู่กับสกุลเงินดอลลาร์สหรัฐ
    และเมื่อนำงบการเงินที่เป็นสกุลเงินดอลลาร์สหรัฐมาใช้พิจารณา
    รายการขาดทุนจากอัตราแลกเปลี่ยนที่ยังไม่เกิดขึ้นจริงนี้ก็จะหายไป

2.  ส่วนการขาดทุนจากการด้อยค่าของสินทรัพย์นั้น
    เป็นผลจากการตีมูลค่าตามราคาปัจจุบันของอสังหาริมทรัพย์ในบริษัทย่อยในประเทศสิงคโปร์
    และ ฮ่องกง ซึ่งเป็นอาคารสำนักงานที่บริษัทใช้ในการดำเนินงาน
    การขาดทุนดังกล่าวเป็นเพียงรายการการรับรู้ทางบัญชีตามมาตรฐานการบัญชีใหม่
    มิใช่การขาดทุนตามเม็ดเงินที่แท้จริง
    แต่เมื่อมีการบันทึกรายการรับรู้ตามมาตรฐานบัญชีว่าด้วยการด้อยค่าของสินทรัพย์
    ตามที่เกิดขึ้นในรอบปีบัญชีที่ผ่านมาโดยรับรู้ผ่านงบกำไรขาดทุน จึงทำให้เกิดผลขาดทุนสุทธิ

หากไม่นำรายการทั้งสองมาใช้ในการคำนวณ ด้วยถือว่าเป็นเพียงการขาดทุนทางบัญชี มิใช่การขาดทุนตามเม็ดเงินที่แท้จริง อีกทั้งยังไม่กระทบต่อกระแสเงินสดที่เกิดจากกิจกรรมการดำเนินการของบริษัทฯ ผลกำไรสุทธิตามเม็ดเงินแท้จริงของบริษัทก็จะอยู่ที่ 941 ล้านบาท 

หากพิจารณาถึงผลประกอบการตามเกณฑ์กระแสเงินสดของรายได้จากกิจกรรมการดำเนินการ จะเห็นว่ารายการขาดทุนทางบัญชีข้างต้นทั้งสองรายการที่มิใช่เป็นรายการเงินสด จึงสมควรนำไปบวกกลับ ดังนั้นก็จะส่งผลให้ทางกลุ่มมีกระแสเงินสดจากกิจกรรมการดำเนินสูงถึง 1,648 ล้านบาท และมี EBITDA หรือ กระแสเงินสดจากกิจกรรมดำเนินการก่อนหักค่าใช้จ่ายประเภท ดอกเบี้ยจ่าย ภาษี ค่าเสื่อมราคาของทรัพย์สิน และค่าตัดจำหน่ายทรัพย์สิน ก่อนการขาดทุนจากอัตราแลกเปลี่ยนที่ยังไม่เกิดขึ้นจริง และการขาดทุนจากการด้อยค่าของสินทรัพย์ จะอยู่ที่ 2,687 ล้านบาท หรือ 64.2 ล้านเหรียญในสกุลเงินเหรียญดอลลาร์สหรัฐ ตัวเลขทั้งหลายเหล่านี้แสดงถึงผลการดำเนินงาน และกระแสเงินสดจากกิจกรรมการดำเนินการ ของบริษัทฯที่อยู่ในเกณฑ์ที่ดีและมั่นคง 

ในปี 2543 ทางกลุ่ม ยังคงให้ความสำคัญต่อการบริหารจัดการกองเรือ
และการควบคุมต้นทุนในการดำเนินการ
นโยบายการควบคุมต้นทุนการเดินเรือและการควบคุมค่าใช้จ่ายอย่างรัดกุมได้ส่งผลให้
กลุ่มสามารถเพิ่มส่วนต่างของผลกำไรเบื้องต้นก่อนการหักผลขาดทุนจากการด้อยค่าของสินทรัพย์ จาก
21.3% เป็น 22.55 % ในขณะที่รายได้ก่อนการหักดอกเบี้ยจ่าย ภาษี และ
ผลขาดทุนจากการด้อยค่าของสินทรัพย์ มีจำนวน 1,982 ล้านบาท

ดอกเบี้ยจ่ายมีจำนวนสูงขึ้น ประมาณ 10 %จากปีก่อนหน้า
โดยรวมแล้วเป็นผลจากการอ่อนค่าของอัตราแลกเปลี่ยนระหว่างสกุลเงินบาท และ
สกุลเงินเหรียญสหรัฐ ที่ส่งผลต่อการแปลงค่าของดอกเบี้ยเงินกู้ และมูลหนี้ที่เป็นเงินต้น
ที่เป็นสกุลเงินเหรียญสหรัฐ รวมทั้งอัตราดอกเบี้ยที่เพิ่มขึ้นโดยเฉลี่ยประมาณร้อยละ 1 ด้วย
แต่อย่างไรก็ตาม
เนื่องจากอัตราค่าระวางในธุรกรรมการขนส่งสินค้าทางทะเลจะคำนวณเป็นสกุลเงินเหรียญดอลลาร์สหรัฐ
และการจัดเก็บค่าระวางจะเก็บในสกุลเงินท้องถิ่นที่มีมูลค่าเทียบเท่าของอัตราค่าระวางในสกุลเงินเหรียญดอลลาร์สหรัฐนั้น
การดำรงสมดุลในตัวเองระหว่างสกุลเงินของรายได้ ( ซึ่งอิงอยู่กับสกุลเงินเหรียญดอลลาร์สหรัฐ)
กับสกุลเงินของภาระหนี้
จึงถือเป็นการปกป้องความเสี่ยงจากการเปลี่ยนแปลงของอัตราแลกเปลี่ยนในตัวเองอยู่แล้ว
ดังนั้นเงินกู้ยืมส่วนใหญ่ของกลุ่ม
โดยเฉพาะส่วนที่เป็นเงินกู้ระยะยาวจึงได้มีการกู้ยืมในสกุลเงินของรายได้
นอกจากนี้เงินกู้ยืมระยะยาวบางส่วนที่เป็นเงินบาท
ก็ได้มีการทำสัญญาแลกเปลี่ยนสกุลเงินให้เป็นสกุลเงินเหรียญดอลลาร์สหรัฐ
และมีการทำสัญญาซื้อขายอัตราแลกเปลี่ยนเงินตราต่างประเทศล่วงหน้าไว้
เพื่อเป็นการลดความเสี่ยงจากอัตราแลกเปลี่ยน จากการกระทำการเหล่านี้แสดงให้เห็นว่าทางกลุ่ม
มีนโยบายการบริหารและปกป้องความเสี่ยงด้านอัตราแลกเปลี่ยนที่รัดกุมและ อนุรักษ์นิยม

ผลกระทบจากอัตราแลกเปลี่ยนของกลุ่ม
ส่วนใหญ่แล้วจะจัดอยู่ในลักษณะของการขาดทุนจากอัตราแลกเปลี่ยนที่ยังไม่เกิดขึ้นจริง
ซึ่งเกิดจากการแปลงค่าทางบัญชี
และการกระทบบัญชีของสินทรัพย์และหนี้สินที่อยู่ในสกุลเงินต่างประเทศของบริษัทย่อยในขณะเมื่อกระทำการรวมงบการเงินตามหลักเกณฑ์ทางบัญชีระหว่างบริษัทและบริษัทย่อย
โดยหลักการแล้ว การขาดทุนจากอัตราแลกเปลี่ยนดังกล่าวมิถือเป็นการขาดทุนที่ เป็น
“เม็ดเงินที่แท้จริง” แต่เป็นผลที่เกิดจากการแปลงค่าทางบัญชีมากกว่า

สำหรับภาระหนี้สินของกลุ่ม นั้นกลุ่ม มีหนี้สินส่วนใหญ่เป็นหนี้สินระยะยาว
และในปีที่ผ่านมาหนี้สินโดยรวมเติบโตขึ้นเพียง 1.4% ในขณะที่ สินทรัพย์รวมปรับลดลง 1.1 %
ทำให้สัดส่วนของ หนี้สินรวมต่อสินทรัพย์รวมอยู่ที่ 0.74

โครงสร้างทางการเงิน 

เพื่อให้ผ่านพ้นภาวะวิกฤตทางการเงินที่เกิดขึ้นในภูมิภาคเอเซียและ
เสริมสร้างสภาพคล่องในส่วนของทุนหมุนเวียน
รวมทั้งผดุงรากฐานทางการเงินให้สามารถรองรับการขยายตัวในระยะยาวของธุรกรรมหลักและธุรกรรมต่อเนื่องของกลุ่ม
ทางกลุ่มได้ดำเนินการปรับสัดส่วนการระดมเงินทุนจากตลาดเงินและตลาดทุนให้เกิดความเหมาะสม
โดยวางแผนการออกและเสนอขายหุ้นกู้ในตลาดทุนภายในประเทศ
พร้อมกันกับการแสวงหาข้อตกลงร่วมจากผู้สนับสนุนทางการเงินระยะยาวทั้งหลายในการบริหารตารางการชำระหนี้ของเงินกู้ยืมบางรายการ
ให้มีสัดส่วนเหมาะสม โดยเฉพาะในส่วนของงวดการจ่ายชำระคืนงวดสุดท้ายที่เป็น Balloon
Payment ซึ่งมีลักษณะของการชำระคืนเงินต้นสำหรับช่วงการชำระคืนช่วงแรกในสัดส่วนต่ำ
แต่จะมีงวดการจ่ายชำระคืนเงินกู้งวดสุดท้ายเป็นเงินก้อนใหญ่

โดยหลักการแล้ว
การระดมเงินเพื่อสนับสนุนการจัดหาหรือต่อสร้างเรือเดินสมุทรตามครรลองวิสัยปกติของธุรกิจการเดินเรือ
มักจะระดมเงินโดยผ่านการกู้ยืมจากธนาคารหรือจากตลาดทุนระหว่างประเทศ
ทั้งในรูปของเงินกู้หรือการออกตราสารหนี้เช่นหุ้นกู้ ตามแต่กรณี
โดยมีอายุการชำระคืนในระยะปานกลางถึงยาว ( 5 ถึง 10 ปี )
ทั้งนี้พึงคำนึงว่าเรือเดินสมุทรนั้นถือเป็นสินทรัพย์ที่มีอายุการใช้งานยาวนานถึง 25 ปี หรือ กว่านั้น
การระดมทุนในลักษณะดังกล่าวจึงจำเป็นต้องมีการจัดหาเงินกู้ก้อนใหม่มาทดแทนการจ่ายชำระเงินกู้เก่าโดยเฉพาะในงวดการจ่ายชำระคืนเงินกู้งวดสุดท้าย
ดังนั้นเมื่อใกล้งวดการจ่ายชำระคืนเงินกู้งวดสุดท้ายของเงินกู้ที่ระดมมาเพื่อจัดซื้อหรือต่อสร้างเรือเดินสมุทรแต่ละลำ
ผู้ประกอบการจึงมักเข้าไประดมเงินจากตลาดการเงินและตลาดทุนเพื่อจัดหาเงินกู้ใหม่มาทดแทนการจ่ายชำระเงินกู้งวดสุดท้ายของเงินกู้เก่า
(refinance)

สภาพคล่องทางการเงิน

สัดส่วนสินทรัพย์ระยะสั้นต่อ หนี้สินระยะสั้นของกลุ่มยังคงสถานะภาพเช่นเดิม คืออยู่ที่ 1.03 ในปี
2543 เมื่อเทียบกับ 1.04ในปี 2542 แสดงถึง สถานะภาพของสภาพคล่องทางการเงินที่ดี